চেলেং
চেলেং বা চেলেং চাদর শরীরের ওপর অংশে পরিধান করা একধরনের অসমীয়া পরম্পরাগত বস্ত্র। সাধারণত দেহের সম্মুখের দিকে একটি অংশ রেখে বাঁ কাঁধে পিঠের দিকে চেলেঙের অন্য অংশ উল্টে নেওয়া হয়। অসমীয়া সংস্কৃতিতে চেলেং চাদরকে এক সম্মানীয় সাজরূপে গণ্য করা হয়। চেলেঙসমূহ সাধারণত পাট বা কার্পাস সূতা দিয়ে তৈরি করা হয়। একটি চেলেং প্রায় ২৭৪ সেমি দীর্ঘ এবং ১৩০ সেমি চওড়া হয় এবং এর দুই মাথায় ফুল তোলা থাকে। এই ফুলসমূহ ফুটিয়ে তুলতে সাধারণত সোনালী সূতার ব্যবহার করা হয়।